Miturut pranataning pasamuwan, wekdal peladosan panjenengan minangka pinisepuh lan diaken sampun purna. Pramila ing pangibadah menika kanthi resmi kula nelakaken, bilih panjenengan sedaya sampun lereh saking kalenggahan Pinisepuh lan Diaken. Kanthi menika Pasamuwan ngaturaken panuwun dhateng panjenengan sedaya ingkang sampun nindakaken peladosan ngantos dumugi wekdal menika. Mekaten ugi Pradataning Pasamuwan ngaturaken panuwun dhateng panjenengan sedaya ingkang sampun nyambut damel sesarengan ing salebeting peladosan. Salajengipun, sinaosa sampun mboten ngasta kalenggahan Pinisepuh lan Diaken nanging panjenengan sedaya tansaha grengseng nindakaken peladosan ing Pasamuwanipun Gusti, awit kita sumerep bilih wonten ing patunggilanipun Gusti, kangelan kita mesthi mboten muspra.